অ্যালেক হারউড
আলেকজান্ডার অ্যালেক হারউড (ইংরেজি: Alec Hurwood; জন্ম: ১৭ জুন, ১৯০২ - মৃত্যু: ২৬ সেপ্টেম্বর, ১৯৮২) কুইন্সল্যান্ডের ক্যাঙ্গারু পয়েন্টে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩১ সময়কালে অস্ট্রেলিয়ার পক্ষে দুই টেস্টে অংশগ্রহণের সুযোগ ঘটে তার। ঘরোয়া প্রথম-শ্রেণীর ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতে মিডিয়াম কিংবা ডানহাতে অফ ব্রেক বোলিংয়ে পারদর্শীতা দেখিয়েছেন। এছাড়াও নিচেরসারিতে ডানহাতে ব্যাটিংয়ে দক্ষতা প্রদর্শন করেছেন অ্যালেক হারউড।